Patrizia var en fremragende vært: meget imødekommende, informativ og hjælpsom. Hun sørgede for os ud over alle forventninger og klarede med et snuptag at sørge for spumante i køleskabet og små snacks ved ankomst, da hun vidste, vi var af sted for at fejre en 70-års fødselsdag! Desuden responderede hun lynhurtigt, når vi henvendte os til hende pr. sms og sørgede for, at vi følte, vi kunne kontakte hende under hele opholdet, hvis der blev brug for det. Alt var til vores fulde tilfredshed, og lejliheden lå i et hyggeligt, meget centralt og relativt stille område, præget af det lokale liv og ikke af store turiststrømme. Gode indkøbsmuligheder og fine restauranter lige i nærheden. Korte afstande til de største seværdigheder. Lejligheden i sig selv var klassisk smukt og smagfuldt indrettet, og der var alt, hvad man behøvede: Veludstyret køkken, hyggelige soveværelser under det 700 år gamle, smukke loft, 2 gode badeværelser (begge med bruser) samt en fornem stue med spiseplads ved køkkenet. Alt var rent, velduftende og gennemført lækkert, puderne utællelige og sengene faste og gode. Bedre end et hotel! Lejligheden, området og ikke mindst værtinden kan på det varmeste anbefales - lejer du Patrizias lejlighed, får du en vært, der har styr på tingene, en royal behandling, et smukt beliggende sted at bo og oplevelsen af at bo i en ægte tocansk lejlighed med alt, hvad det indbærer af antikke møbler, fine arkitektoniske detaljer, lavthængende bjælker (pas på hovedet!), bløde sofaer, høje lofter og god og nyttig lecture i skabene.
En klar etter og en stjerne i Sante Croce-kvarteret - vi havde et fantastisk ophold i Patrizias smukke lejlighed og nød godt af hendes hjælpsomhed fra start til slut. Tak for fantastiske fem dage!